**לפענח את מוזיאון העם היהודי – מערך**

**גיל: בוגרים בעלי ידע מוקדם בתחום מוזיאון/חינוך/יהדות**

**משך התכנית: שעתיים וחצי**

|  |  |
| --- | --- |
| **זמן** | **שלב** |
| **20 דקות** | **סיור עצמאי בגלריות** |
| **45-70 דקות** | **סדנה בכיתה** |
| **60-85 דקות** | **סיור מודרך במוזיאון** |

**חומרים:**

* **סיור עצמאי:** דף עבודה לכל משתתף
* **סדנה בכיתה:** טקסט נלווה על ההיסטוריה של המוזיאון
* **סיור במוזיאון:**  ללא חומרים נלווים

**מטרות פדגוגיות:**

**ידע:**

* חשיפת המשתתפים למוזיאון העם היהודי המתחדש וההיסטוריה שלו.

**מיומנויות:**

* פיתוח כלים ביקורתיים לניתוח חלל מוזיאלי.

**חיבור ורלוונטיות לחיי המשתתפים:**

* *מה אני (המשתתפת) יכולה ללמוד על החברה הישראלית והעם היהודי מההיסטוריה של המוזיאון העם היהודי ופרויקט ההתחדשות שלו?*

ו/או:

* *מה אני יכולה ללמוד על שינויים בתפיסות זהות יהודית ויחסי ישראל תפוצות?*

ו/או:

* *מה אני יכולה ללמוד על שינויים בעיצוב חלל מוזיאלי וכיצד הם משקפים פרדיגמות ואג'נדות חברתיות/הסברתיות/חינוכיות?*

**סיור עצמאי בגלריות: 20 דקות**

**פתיחה (הצגת המדריכה, הצגת המוזיאון, לו"ז להיום, מה המטרות שלנו)**

בדרך כלל, סיור של קבוצה במוזיאון מובל על ידי מדריך/ה לכל אורכו. היום אנחנו נעשה משהו קצת אחר – אנחנו נרצה לברר דרכם מהו המסר של המוזיאון, והאם הוא תואם למה שאנחנו חושבים? אתם מגיעים בזמן ייחודי למוזיאון – בזמן התחדשות מוחלטת שלו. זמן שבו אנחנו בצוות עוסקים הרבה בשאלות של מסר, ייצוג, עיצוב וכו'. מטרת היום היא לבדוק מהו המסר של המוזיאון ללא תיווך.

אנחנו לאחר מכן נתכנס לכיתה, נאסוף רשמים ונדבר על ההיסטוריה של המוזיאון, דרכה נוכל להבין יותר טוב איך נראה המוזיאון היום – ובעיקר, למה.

אתם תתחילו בסיור עצמאי של 20 דקות.

* לחלק את הקבוצה לשתי תתי קבוצות – אחת להללויה ואחת להומור יהודי.
* אסור להן להתערבב.
* לחלק את דפי העבודה, לעבור עליהם ולשלוח אותם לדרכם.

**סדנה בכיתה: 45-70 דקות**

10 דקות: אסיף

* לחלק את הלוח לשלושה חלקים:
  + בקצה אחד לרשום "הללויה"
  + בקצה השני "הומור יהודי"
  + להשאיר את האמצע ריק
* לאסוף מכל קבוצה בתורה רשמים לגבי התערוכה בה הן ביקרו ולרשום אותן על הלוח. לפתח דיון בתוך תתי הקבוצות בנוגע לנקודות שונות שעולות.

30 דקות: היסטוריה של המוזיאון

* לספר לקבוצה את ההיסטוריה של המוזיאון (מסמך נפרד), ודרכה לנגוע בנקודות שונות שעלו במהלך האסיף (לדוגמה: חוסר ההתייחסות לשואה הוא תוצאה ישירה של ההתרחקות מאבא קובנר ומורשתו. מנגד, דווקא הדגש על חווית מבקר הוא המשך ישיר של תורת "מוזיאון הסיפור" של המוזיאון עוד מימי הקמתו).

\*הערה חשובה: אורך הסדנה תלוי בקבוצה, ויכול להשתנות מאוד בעקבות איכות הדיון וההשתתפות. חשוב לשים לב לשעון ולהשאיר זמן לסיור נוסף, גם אם הדיון מלהיב ועמוק.

**סיור מודרך במוזיאון : 60-85 דקות**

* סיור מודרך במוזיאון במהלכו מסיירים סיורים קצרים יותר מבד"כ בגלריות הללויה והומור, תוך הקפדה על:
  + מחד - נגיעה בנקודות שעלו במהלך הסדנה.
  + מאידך – סיור ממוקד ומספק עבור אותן משתתפות שלא ביקרו בתערוכה זו או אחרת.
  + ביקור בגלריות מבצע משה, שים, גיבורים ו/או גלריות אחרות עליהן לא דובר כלל עד כה.